Jakobo o be a na le maikemišetšo a mabotse, le gona Josefa o swanetše go ba a ile a kgongwa ke pontšho ya lerato le borutho yeo tatagwe a e bontšhitšego. Eupša seaparo seo se be se tlo mo tlišetša mathata a magolo. Gopola gore lesogana le e be e le modiši. Wo e be e le modiro o thata wa diatla. Nagana lesogana leo le aperego seaparo sa bogoši le phatša mabjanyeng a matelele, le namela maswika goba le leka go ntšha kwana e lahlegilego sehlareng sa meetlwa. Go feta moo, tsela yeo Jakobo a bego a rata Josefa ka yona e be e tla kgoma bjang tswalano ya Josefa le bomorwarragwe? Batho ba bogologolo ba be ba lebelela Bagerika e le bomang? Ka mohlala, lekgolong la bone la nywaga B.C.E., seboledi sa Moathene e lego Isocrates, se ile sa bolela ka go ikgantšha ka tsela yeo setšo sa Bagerika se bego se phatlalala ka yona lefaseng. Ka baka leo, se ile sa bolela gore “batho bao ba bitšwago Bagerika ke bao ba bilego le tokelo ya go holwa ke thuto ya rena, e sego badudi ba Gerika.” Ka go re’alo, le ge seo se ka se kgonthišetšwe, go na le kgonagalo ya gore tatago Timotheo yo e bego e se Mojuda gotee le ba bangwe bao Paulo a boletšego ka bona e le Bagerika, e be e le Bagerika go ya ka setšo e sego ka tswalo.—Ditiro 16:1.